»Jeg blev skilt i september 2014. De første 8 måneder talte vi fint sammen. Men så søgte hun om børnepenge, og det er fint nok, selv om jeg var på su. Vi har tre børn sammen, og hun søgte om alt, hvad man kan få. Med tilbagevirkende kraft. Det var næsten 20.000. Jeg skulle betale underholdsbidrag på 4.000 om måneden, og jeg fik 5.000 i su«.

»Hun afbrød forbindelsen til mig, da hun flyttede til Sjælland. Jeg ved stadig ikke hvorfor. Det er fire måneder siden. I starten, mens vi stadig boede på Fyn, ville hun gerne have, jeg kom forbi hele tiden. Og vi havde aftalt, at vi skulle lave forskellige aktiviteter sammen med børnene, når hun var flyttet til Sjælland. Hun bad om hjælp med flytning, da hun flyttede tættere på sine forældre. Måske blev jeg overflødig«.

»Jeg var nødt til at inddrage Statsforvaltningen for at kunne få samvær med børnene. Der var tre måneder, hvor jeg slet ikke så dem. Nu har jeg endelig kæmpet mig til samvær, og det er jeg meget glad for«.